  Майя Бывальцева Пётрлэн кылчин нуналаз, 12-тӥ пӧсьтолэзе, П. И. Чайковскийлэн музей-усадьбаяз «Ожившая фотография семьи Чайковских» мультмеди ӵектосэн тодматӥзы. Секвенционной анимация амалэн «лулъям» фото быдӟым ӟуч крезьгурчилэн семьяезлэн нырысетӥез дуннеын интерактивной туспуктэмез луиз. Со сярысь ужъюртлэн пресс-службаез ивортэ. Улон интыяз уг сылы, со воштӥське. Экспозиция но, егитъёслы тунсыко мед луоз шуыса, выльдэмез кулэ каре. Со дыре ик ми валаськом, туала технологиос но ӝикыт, шулдыр коркалэн улонэз куспын балансэз чакланы кулэ шуыса Татьяна Неганова, П. И. Чайковскийлэн музей-юртэзлэн кивалтӥсезТуспуктэмез «лулъян» бордын Ижкарысь «Ингейм» компания «Кванториум» технопаркен валче тыршиз. «Лулъям» туспуктэмез музей-юртысь котькуд нунал, вордӥськонэ сяна, адӟыны луэ.  Тегъёс: Лулчеберет Музей Удмуртия Чайковский Вотка туспуктэм Технологиос 100ар  